Diftongaedje e walon

thumb
Li diftongaedje, come comprins djenerålmint e walon, c' est l' egzistance d' ene diftongue dins l' mot walon, adon k' end a pont dins l' tayon-bodje (ou divins li sfwait mot d' francès).

C' est ene piceure linwistike foirt corante. Eto, sacwantès sorwalondes avou on diftongaedje ont stî ritnowes come rifondowes (mwaisse, djermwin).

 Sôres di diftongaedje 
Li diftongaedje li pus corant, c' est li stitchaedje d' ene dimeye cossoune W u Y inte ene cossoune et l' voyale ki shût.

Gn a eto des cas la k' gn a l' askepiaedje di deus sillabes (payele, triyaner, mayeur).

 Corwaitaedje 
Li diftongaedje si pout corwaitî eneviè l' tayon-bodje do mot.
 Tayon-bodje  Mot walon perdere  piede fenestra  finiesse hibernum  ivier magister  mwaisse

Ou adon, tot l' rimetant å sfwait mot e francès
 Mot francès  Mot walon servir  siervi pain  pwin mercredi  mierkidi maire  mayeur, mwaire

On l' pout ossu rmete a des sfwaits mots di picård, gåmès u tchampnwès

 Walon  Picård  Gåmès  Tchampnwès biesse  béte  bîte  bête fiesse  féte  fîte  fête mwinre    manre

 Betchfessî scrijha diftongués 
 Betchfessî scrijha  Egzimpe  Prononçaedje diftongué(scrijhas Feller)  Prononçaedje nén diftongué(scrijhas Feller) Betchfessî ea  bea  /bja/ (bia = bya)  /bɛː/ /be/ (bê, bé) Betchfessî oi  moirt  /mwaːʀ/ /mwɛːʀ/ (mwârt, mwêrt)  /moːʀ/ /muːʀ/ (môrt, moûrt) Betchfessî oe  toet  /twɛ/ (twèt)  /tøː/ /tɛ/ (teût, tèt)

 Diyalectolodjeye 
 Walon do Mitan <> walon do Levant 
Bråmint pus corant e walon do Mitan k' e walon do Levant.

 Walon do Mitan  Walon do Levant  Rifondou fwin  fim  fwin samwin.ne  saminne  samwinne pwin  pan  pwin / pan

 Årdene nonnrece et Nonne-Coûtchant walon <> Restant 
 Cogne diftonguêye(Nonne Walonreye)  Cogne nén diftonguêye(ôte pårt)  Rifondou mwêsse, mwésse  mêsse = maîsse  mwaisse pwêre  pêre = paîre  pwaire djèrmwin  djèrmin  djermwin tchèmwin  tchimin, tchumin  tchimin


 Sorwalondes mwai- / pwin-... avou on diftongaedje


Mots walons avou on diftongaedje dedja studyîs sol Wiccionaire

Categoreye:Lingaedje walon
Categoreye:Diyalectolodjeye walone